BASES REGULADORAS DAS SUBVENCIÓNS PARA A CONCESIÓN DE PREMIOS PARA O ALUMNADO DE CENTROS EDUCATIVOS DE ENSINO PÚBLICO DO CONCELLO DE REDONDELA PARA O CURSO ESCOLAR 2014-2015.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 17/02/2015)

As presentes bases teñen por obxecto establecer os criterios e o procedemento para a concesi ón dos premios para alumnado de sexto curso de E. Primaria e para alumnado de E. Secundaria do Concello de Redondela, consistentes nun premio en metálico e un Diploma de honra para os gañadores e un premio en metálico para os segundos clasificados. Con estes premios búscase darlle unha dimensión nova aos traballos académicos do alumnado, achegándoos ao resto da sociedade e facendo máis visibles os seus esforzos e resultados. É tamén un xeito de involucrar os mozos e mozas naquelas materias de estudo que os motivan á hora de planificar os traballos, cun obxectivo concreto, e que lles fan dedicar máis tempo a mellorar esas competencias e a tomar un novo grao de conciencia no referente ao que se pode conseguir cun bo traballo. Búscase ademais, nestes momentos de crise económica, eficiencia na asignación e no reparto dos recursos existentes para incentivar o alumnado, e recoñecemento aos mellores traballos des envolvidos no curso 2014-2015. O obxecto das presentes bases é o establecemento de dous premios: Non se poderá concursar con informes de prácticas nin traballos similares. Premiaranse os dous mellores traballos presentados en cada categoría. O galardón consistirá nun Diploma de honra para o primeiro clasificado de cada categoría e una cantidade en metálico para os dous traballos premiados en cada categoría, de acordo coa táboa do anexo I. O crédito global que se dispón para o outorgamento destes premios, será de 2.000,00 euros, con cargo á partida orzamentaria do vixente orzamento municipal. O pagamento realizarase por medio dunha transferencia bancaria ao número de conta que se indique na solicitude (mediante certificación bancaria), e a entrega de diplomas efectuarase nun acto público organizado polo Concello de Redondela e máis a comunidade educativa. Os traballos premiados poderanse presentar a outras convocatorias realizadas dentro do ámbito da Comunidade Autónoma ou ben a calquera outro convocado dentro do Estado. Será condición indispensable para optar aos presentes premios ser alumno ou alumna de Sexto curso de E. Primaria ou de E. Secundaria Obrigatoria de calquera centro educativo público do Concello de Redondela. Tamén será requisito indispensable que os grupos de traballos estean baixo a tutela, coordinación e responsabilidade dun ou varios profesores dos centros e estarán vinculados ao centro, realizándose os mesmos dentro do horario lectivo do centro. Os traballos presentaranse en lingua galega. Os traballos que se queiran presentar a concurso faranse chegar ao Concello no prazo indicado, xunto cunha instancia dirixida ao CONCELLO DE REDONDELA, coa que achegarán a seguinte documentación: A solicitude, que virá presentada baixo un seudónimo, acompañada dun sobre pechado no que figurará: Poderá presentarse no Concello de Redondela (no negociado de ENSINO), en horario do Rexistro de Entrada (09:00 a 14:00 horas), ou nos lugares que sinala o artigo 38.4º da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Estas Bases publicaranse na páxina web do Concello de Redondela e no Boletín Oficial da Provincia. O prazo límite para a presentación dos traballos é o día 30 de abril de 2015. O procedemento de outorgamento destas subvencións é o de concorrencia competitiva, polo que a súa concesión realizarase mediante a comparación das solicitudes presentadas coa finalidade de establecer unha prelación entre elas de acordo cos criterios de valoración previamente fixados nestas bases e adxudicar os premios segundo as valoracións. O xurado que avaliará os traballos presentados, estará composto por: Logo da avaliación dos traballos que farán os representantes do profesorado, elevarán a súa proposta ao Tribunal, quen resolverá os premios concedidos. O Secretario do mesmo recollerá en acta a resolución adoptada. O Alcalde-Presidente do Concello de Redondela, e segundo o resultado ditaminado polo Tribunal, formulará, mediante Resolución da Alcaldía, a concesión dos premios de referencia. A resolución será publicada no taboleiro de editos e na páxina web do Concello de Redondela, así como notificada aos beneficiarios. O prazo para resolver o procedemento de concesión dos premios será de tres meses contados a partir do día seguinte á data de finalización do prazo de presentación de solicitudes para tomar parte na convocatoria. Contra este acordo, que esgota a vía administrativa, poderase interpoñer recurso potestativo de reposición, ante o mesmo órgano que ditou o acto, no prazo dun mes dende o día seguinte ao da súa notificación, de acordo co establecido no artigo 116.1 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, ou ben directamente recurso contencioso-administrativo ante o Xulgado do Contencioso-Administrativo de Vigo, dentro do prazo de dous meses contados dende o día seguinte ao da súa notificación, de conformidade cos artigos 8.1 e 46.1 da Lei 29/98, do 3 de xuño, Contencioso-Administrativa. De interpoñerse o recurso potestativo de reposición, este resolverase e notificarase no prazo de un mes segundo establece o artigo 117.2 da citada Lei 30/92, do 26 de novembro, de Réxime xurídico das Administracións Públicas e do procedemento administrativo común, entendéndose desestimado o recurso de reposición polo transcurso do mencionado prazo sen resolución expresa notificada, de acordo co artigo 43.2 da Lei 30/92, podendo entón as persoas interesadas interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de reposición interposto, de acordo co artigo 46.1 e 4 de la 29/98. A/s persoa/s beneficiaria/s dos galardóns farán depósito dos seus traballos no Concello de Redondela durante un prazo de tres meses, dende a data na que se faga efectivo o galardón, que pode coincidir ou non coa data da gala de entrega dos premios, a partir do cal, poderán proceder a retiralos. O Concello fará exposición durante ese mes dos traballos premiados, nun lugar destacado de calquera das dependencias municipais, así como a divulgación do nome do/s gañadore/s ou beneficiario/s nos medios habituais e dos seus traballos. Os beneficiarios deberán colaborar, dentro do posible e sempre que non lles supoña prexuízo ningún, coa divulgación dos galardóns. Os beneficiarios teñen que estar presentes na gala de entrega dos premios. A concesión dos premios publicarase na páxina web do Concello de Redondela e no Taboleiro de Anuncios da Casa do Concello. (Asemade cando algunha das subvencións concedidas a un beneficiario sexa superior a 3.000 euros procederase á publicación no Diario Oficial de Galicia e no Boletín oficial da Provincia dun extracto do acordo de concesión das subvencións, indicando os lugares onde se atopa exposto o seu contido íntegro). En todo caso, o acordo de concesión será exposto durante 30 días no Taboleiro de Anuncios do Concello, onde se recollerá a convocatoria, o crédito orzamentario, os beneficiarios, a cantidade concedida e a finalidade ou finalidades da subvención. Redondela, 2 de febreiro de 2015.—O Alcalde, Javier Bas Corugeira.